Oplysningsskema vedrørende tilskud til vikarudgifter til læreres og forstanderes efteruddannelsesfravær og bestyrelsesarbejde, til senior- og fratrædelsesordninger samt til efterindtægt i 2024 (for skoleåret 2023/2024).

|  |  |  |
| --- | --- | --- |
| 1 | Skolekode |  |
| 2 | Skolens navn |  |
| 3 | Skolens telefonnummer |  |
| 4 | Skolens mail |  |
| 5 | Skolens bankkontonummer |  |
| 6 | Revisor |  |
| 7 | Revisors telefonnummer |  |
| 8 | Revisors mail |  |

|  |  |  |
| --- | --- | --- |
| 9 | Antal årselever i skoleåret |  |
| 10 | Kursusdeltagelse, dage i skoleåret |  |
| 11 | Bestyrelsesarbejde i Folkehøjskolernes Forening, dage i skoleåret |  |
| 12 | Efterindtægt ved dødsfald: Antal kalenderdage i efterindtægtsperioden.  |  |
| 13 | Beløbet til senior- og fratrædelsesordning for skoleåret, der søges tilskud til. Ansøgning skal vedlægges. |  |

Oplysningsskemaet skal sendes til FFD senest tirsdag den 1. oktober 2024 på mail til kontor@ffd.dk. Skriv "Godtgørelse - vikartilskud" i emnefeltet.

**LEDELSESERKLÆRING**

# På skolens vegne har jeg sikret mig, at ovenstående indberetning er udformet i overensstemmelse med lov om folkehøjskoler jf. lovbekendtgørelse nr. 280 af 25/03/2019, Bekendtgørelse om tilskud m.v. til folkehøjskoler 1066 af 13/10/2019, lovbekendtgørelse nr. 598 af 16/05/2019 om betaling for visse uddannelsesaktiviteter i forbindelse med lov om en aktiv beskæftigelsesindsats m.m.

Skolens forstander

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dato og underskrift

**REVISORERKLÆRING**

**Til Folkehøjskolernes Forening**

Vi har undersøgt skolekode, skolens navn, indberetning af antal kursusdage, deltagelse i arbejdet i skoleformens forening og antal årselever i skoleåret 2023/2024.

Skolens ledelse har ansvaret for opgørelsen af antal kursusdage, deltagelse i arbejdet i skoleformens forening og antal årselever. Vores ansvar er på grundlag af vores arbejde at udtrykke en konklusion om indberetningen.

**Det udførte arbejde**

Vi har udført vores arbejde i overensstemmelse med den danske revisionsstandard om andre erklæringsopgaver med sikkerhed samt med Kulturministeriets bekendtgørelse nr. 1508 af 11/12/2018 om revision og tilskudskontrol m.m. ved folkehøjskoler. Kravene heri er at tilrettelægge og udføre arbejdet med henblik på at opnå høj grad af sikkerhed for, at indberetningen af antal kursusdage, deltagelse i arbejdet i skoleformens forening og antal årselever ikke indeholder væsentlig fejlinformation. Vores arbejde omfatter desuden stillingtagen til den af ledelsen anvendte praksis. Det er vores opfattelse, at det udførte arbejde giver et tilstrækkeligt grundlag for vores konklusion.

**Konklusion**

Det er vores opfattelse, at indberetningen af antal kursusdage, deltagelse i arbejdet i skoleformens forening og antal årselever er foretaget i overensstemmelse med lov om folkehøjskoler jf. lovbekendtgørelse nr. 280 af 25/03/2019, Bekendtgørelse om tilskud m.v. til folkehøjskoler nr. 1066 af 13/10/2019, lovbekendtgørelse nr. 598 af 16/05/2019 om betaling for visse uddannelsesaktiviteter i forbindelse med lov om en aktiv beskæftigelsesindsats m.m.

Revisionsfirma og revisors navn:

Revisors underskrift og stempel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vejledning til skema

1 - 5 Udfyldes af alle skoler.

De skoler der **ikke** ønsker at modtage *tilskud til vikarudgifter til læreres og forstanderes efteruddannelsesfravær og bestyrelsesarbejde, til senior- og fratrædelsesordninger samt til efterindtægt* underskriver ved forstanderen og sender skemaet til FFD.

De skoler der ønsker at få tilskud, udfylder alle oplysningsskemaets felter.

6 - 8 Navn og kontakt oplysninger på skolens revisor.

9 Antal årselever i perioden 1. august 2023 til 31. juli 2024.

10 Læreres og forstanders samlede antal kursusdage.

Alle former for uddannelse, hvor der er mindst 12 undervisningstimer af 60 minutter fordelt over mindst to sammenhængende dage, kan tælles med. At kurset er sammenhængende betyder, at det er fortløbende kursusdage med tilrettelagt undervisning både formiddag og eftermiddag. For ankomst- og afrejsedag er det tilstrækkeligt for at kunne tælles med, at der foregår undervisning. Enkeltdage eller for eksempel en række af aftenarrangementer kan derfor ikke tælles med, lige som studierejse ikke er efteruddannelseskurser.

**Skoler kan højst få tilskud til 1 kursusdag pr. årselev i 2023/2024.**

For deltidslærere beregnes antal dage for hver enkelt som fraværsdage x vedkommendes beskæftigelsesgrad.

Højskolen skal opbevare og på given foranledning indsende dokumentation i form af kursusprogrammer og dokumentation for deltagelse vedrørende de ansøgte kursusdage.

11 Antal fraværsdage i forbindelse med bestyrelsesarbejde i FFD´s bestyrelse. Der gives maksimalt 21 dage til bestyrelsesarbejde. For deltidslærere beregnes antal dage som fraværsdage ganget med vedkommendes beskæftigelsesgrad.

12 Antal kalenderdage, i hvilke der er udbetalt efterindtægt ved dødsfald.

13 Beløbet til senior- og fratrædelsesordninger som skolen søger støtte til. Selve ansøgningen med beskrivelse af den senior- og fratrædelsesordning, som skolen har indgået, vedlægges skemaet. FFD har administreret senior- og fratrædelsesordningen fra 2011. Det er fortsat Kulturministeriet, der tager stilling til ansøgningen, men den skal kun sendes til FFD.

Husk underskrifter fra forstander og revisor.

Kun skemaer og ansøgninger, der er rettidigt indsendt, indgår i fordelingen af godtgørelsesmidlerne.